הוועדה לענייני ביקורת המדינה, כנסת 20, פרוטוקול מספר 228, 2017-03-19 11:30

קארין אלהרר: בוקר טוב לכולם, אני מתכבדת לפתוח ישיבה נוספת של הוועדה.

קארין אלהרר: היום ה-19 במרץ 2017, כ"א באדר התשע"ז ונושא הדיון: בקשה לחוות דעת מבקר המדינה בנושא פרסומי משרדי הממשלה בעיתון "הפלס".

קארין אלהרר: הדיון נערך לבקשתו של חברי, חבר הכנסת עודד פורר.

קארין אלהרר: מהדברים שעולים, עיתון "הפלס" מפרסם ומתוקצב על ידי משרדי ממשלה שמפרסמים בו ובמקביל, יש בו אמירות כנגד השרות בצה"ל.

קארין אלהרר: חופש הביטוי הוא עקרון בסיסי בחברה דמוקרטית וזה עקרון מקודש, אבל גם העיקרון הקדוש ביותר צריך שיהיה באיזונים ובלמים ויש לדעת להבחין בין חופש הביטוי לבין קריאות לפעול כנגד אחד מגופי המדינה וצה"ל.

קארין אלהרר: בחודשים האחרונים, אנו עדים לעלייה משמעותית במקרי הסתה ברחוב החרדי, אל מול נוער חרדי מתגייס ויש לבחון כיצד למגר את התופעה.

קארין אלהרר: מיגור התופעה יכול לכלול גם הבנה, מאיפה התקצוב של הקריאות הללו.

קארין אלהרר: לפי המידע שהעביר לנו חבר הכנסת פורר, בין המשרדים שמפרסמים בעיתון "הפלס" ניתן למצוא את משרד הכלכלה, משרד הבריאות, המשרד להגנת הסביבה ועירית ירושלים ואנו נבקש לבדוק היום עםלשכת הפרסום הממשלתית, מהו היקף הפרסומים בעיתון ובאם המשרדים באמת מפרסמים וכמה הם משלמים.

קארין אלהרר: המקרה האחרון שראינו בחג הפורים, תליית בובות החייל במאה שערים, מצטרף לשלל אמירות והתבטאויות של פלגים מסוימים במגזר החרדי, כנגד צה"ל ואלה שבוחרים להתנדב בו, חלק מהצבור שלהם.

קארין אלהרר: יש פה איזושהי עליית מדרגה שגם בעיני יוזם הדיון וגם בעיניי, זו עליית מדרגה חריפה.

קארין אלהרר: אנחנו מבינים, ונמצאים כאן גם נציגי עיתון "הפלס" כולל עורך הדין של העיתון, שמדובר בביטאון הפלג הירושלמי שהוא מרכזי בסוגיה ואחד ממובילי האג'נדה.

קארין אלהרר: את זה נרצה לברר אבל אני אתן לחברי, חבר הכנסת פורר, לומר את דבריו לפני שנגיע אל המבוקרים.

עודד פורר: תודה גבירתי.

עודד פורר: ראשית, אני רוצה להודות לך על ההיענות לקיים את הדיון במהלך המושב הזה, למרות קוצר הזמנים.

עודד פורר: תראו, הסיפור של "הפלס" הוא לא הסיפור של "הפלס" אלא הוא הסיפור של היציאה באופן גורף וחריף כנגד השרות בצה"ל, כולל קריאות להפרת החוק.

עודד פורר: הרי בסופו של דבר התקבל פה בכנסת חוק גיוס שיש כאלה שאוהבים אותו יותר ויש כאלה שאוהבים אותו פחות, אבל הוא חוק.

עודד פורר: הוא קבע את המערכת, איך המערכת עובדת, למי דוחים שרות ואיך דוחים שרות ולדאבוני, ישנו פלג קיצוני, חשוב לי להדגיש שמדובר באמת בפלג קיצוני, קטן, לא גדול בעדה החרדית, שהחליט שהוא יכפה את דעתו על הרוב, בלי שמעניין אותו לא מה אומר החוק ובכלל מדינת ישראל - - -

קארין אלהרר: החוק שבוטל אתה מתכוון?

עודד פורר: אני מדבר על החוק החדש, החוק הרי לא בוטל אלא תוקן, החוק המתוקן.

קארין אלהרר: הוא נדחה לאין קץ.

עודד פורר: החוק המתוקן.

עודד פורר: בסופו של דבר, בסיפור הזה מבחינתם, שומו שמים, גם את זה הם לא מוכנים לקבל, תוך כדי הסתה שנעשית גם נגד חיילים חרדים שמשרתים בצה"ל.

עודד פורר: זאת אומרת, לוקחים עכשיו חייל חרדי והופכים אותו לאיזשהו מושא להסתה ועל זה נדבר עם מה שקורה כרגע בתוככי החברה החרדית.

עודד פורר: אנחנו נחשפנו לצערי, לפני כחודש וחצי, לקבוצה קטנה שגם מחליטה לעשות דין לעצמה ולחסום כבישים מרכזיים במדינה.

עודד פורר: מעבר לפיקוח הנפש שהם גורמים בחסימה כזו, שיכולה לא עלינו למנוע מאנשים להגיע לבית חולים או לטיפולים, זה נעשה רק משום שלא מוצאת חן בעיניהם העובדה שחייל חרדי שלא הגיע לצו הראשון כדי לדחות את שירותו, נחשב כעריק ונעצר.

עודד פורר: כל זה נעשה בחסות הסתה שמובלת באמצעות השופרות הקיימים.

עודד פורר: חלק מהשופרות אלה אותם פשקווילים שאנחנו מכירים שתלויים על הקירות אבל מסתבר שאחד השופרות המרכזיים של אותו פלג הוא אותו עיתון "הפלס", ששם מפורסמים קריאות ומאמרים לפגיעה והסתה כנגד חיילי צה"ל וכנגד השירות בצה"ל וכנגד קיום החוק.

עודד פורר: כאן אני מגלה להפתעתי, שבאותו עיתון לצד אותן קריאות חריפות מצד אחד, מהצד השני מדינת ישראל מתקצבת את העיתון דה פקטו, ברגע שהיא מפרסמת שם פרסומים, בין אם של משרד האוצר, או המשרד להגנת הסביבה, או משרד הבריאות ולכן, פניתי גם למשרדים הרלבנטיים וגם ללשכת הפרסום הממשלתית, בבקשה לעצור את הפרסום.

עודד פורר: ממידע שאני לפחות יודע וגם לשכת הפרסום הממשלתית, אם הם לא מפרסמים בעיתון אז הם נחשפים למסכת של דרישות לפרסום מהעיתון עצמו, אבל אני חושב שבהחלט יש מקום לתת פה גם אמירה ברורה וראוי גם שהממשלה תקבע מנגנונים גם לגבי איפה היא לא מפרסמת.

עודד פורר: זאת אומרת, זה נכון שאני מחויב לפרסם בכל עיתון ובכל כלי תקשורת וכו', אבל צריך לקבוע בדיוק את הָגדֵֶרוֹת באילו כלי תקשורת אני לא אפרסם, במידה והם חוצים קווים מסוימים.

עודד פורר: קל וחומר כאשר מדובר באמת בכלי תקשורת קטן, שנחשף לקבוצה מאד מאוד קטנה, שיכולה למצוא את המידע הרלבנטי שהיא צריכה לקבל מהשלטון, אם זה מהעירייה או אם זה מהרשות המרכזית, במקומות אחרים.

עודד פורר: לכן ביקשתי את הדיון הזה.

עודד פורר: בהמשך, ברשותך, מאחר וכבר לשכת הפרסום הממשלתית פה, אבקש לפתוח לדיון נושא אחר שאעלה בהמשך, בהקשר של פרסומי ממשלה ולשכת הפרסום הממשלתית, שצריך לבדוק אותו.

עודד פורר: אם ייכנסו לנושא הזה, אז אבקש לבדוק גם אותו.

קארין אלהרר: טוב.

קארין אלהרר: טליה, מנהלת מחלקת המדיה בלשכת הפרסום הממשלתית.

קארין אלהרר: אני רוצה לשאול האם יש לכם נתונים על סך הפרסום של משרדי הממשלה או שלא הכול עובר דרככם?

<טליה לוינס: הכול עובר דרכנו וכן, יש לי נתונים.

<טליה לוינס: ברשותך, אתן סקירה בהתאם לשאלות שהועברנו אלינו.

<טליה לוינס: נשאלנו מי מהלקוחות שלנו פרסם בעיתון ב-2014, 2015, 2016 ובאילו היקפים.

<טליה לוינס: ב-2014 סך כל ההיקף של כל משרדי הממשלה או של כל לקוחות לשכת הפרסום הממשלתית, שפרסמו ב"הפלס", עמד על 30,800 שקל בגדול והלקוחות שפרסמו שם הם: בנק ישראל, מטה ההסברה הלאומי, משרד הפנים, משרד התיירות, ועדת הבחירות ופיקוד העורף.

<טליה לוינס: ב-2015 היקף ההשקעה עמד על 116,730 שקל, מי שפרסם שם היה: בנק ישראל, המוסד לבטוח לאומי, תחבורה ציבורית באזור ירושלים, משרד הפנים, ועדת הבחירות המרכזית, פיקוד העורף, משרד הביטחון, רח"ל, בריאות, כלכלה, תחבורה.

<טליה לוינס: צריך להבין, שרוב המודעות פה הן מודעות קטנות ומודעות אינפורמטיביות, אלו לא מודעות של קמפיין.

<טליה לוינס: ב-2016 ההיקף עמד על 134,000 שקל, כשהלקוחות היו: המוסד לבטוח לאומי, תחבורה ציבורית אזור ירושלים, משרד האוצר, משרד הפנים, משרד התיירות, משרד האנרגיה והמים, פיקוד העורף, בריאות, הגנת הסביבה, חקלאות, תחבורה, מסים, כבאות והצלה ופיתוח הנגב והגליל.

<טליה לוינס: צריך להבין, שרוב המודעות כאן הן מודעות שבאות ליידע קהלים שונים.

<טליה לוינס: באופן כללי השיקולים שללשכת הפרסום הממשלתית, בבואה לטפל בהנחיות בדרישות של הלקוחות שלה, הם שיקולים מקצועיים.

<טליה לוינס: אנחנו לא נכנסים לשיקולים ערכיים או - - -

קארין אלהרר: הם יש נהלים ברורים?

<טליה לוינס: יש נהלים.

<טליה לוינס: יש מודעות סטטוטוריות, שהן בדרך כלל מודעות על פי חוק ששם בעצם החוק מנחה אותנו איך לפרסם, יחד עם עוד שיקולים מקצועיים, לעומת זאת בקמפיינים ובמודעות אינפורמטיביות, מה שמנחה הן אותן הנחיות לקוח.

<טליה לוינס: למשל, פיקוד העורף שצריך ליידע את האזרחים בדבר התגוננות או תרגיל לאומי או איזושהי אינפורמציה שהיא חשובה לכל אזרח במדינה, אז גם ההנחיה אומרת: בואו תפנו לכל הקהלים, ערבי, חילוני, הכול, אפילו בשפות נוספות, ערבית, צרפתית.

<טליה לוינס: זה אחד מכלי המדיה שאנחנו משתמשים בו.

<טליה לוינס: אנחנו רואים בו כלי מקצועי להעביר אינפורמציה.

<טליה לוינס: משרד הבריאות צריך ליידע בדבר חיסונים, אנשים חולים, אם יש שינוי בתחבורה הציבורית באזור מסוים - - -

קארין אלהרר: ברשותך, אשמח שנעשה את ההפרדה בין המידע החיוני שכל אזרח ואזרחית צריכים להיות מעודכנים לגביו, אשר אני חושבת וחבר הכנסת פורר אולי יטען אחרת שברור שלא אמורה להיות מניעה, לבין קמפיינים שהם לא מידע הכרחי.

קארין אלהרר: אני רוצה גם, אם אפשר, לקבל תשובה לגבי מה שקרה בין 2014 ל-2015.

קארין אלהרר: הייתה עלייה דרמטית, משלושים אלף למאה ומשהו אלף, הפרש של 70,000 שקלים.

<טליה לוינס: לגבי העלייה, היו בחירות וכשיש בחירות המשרד מחויב להוציא - - -

עודד פורר: ב-2016 לא היו בחירות.

<טליה לוינס: ב-2015.

עודד פורר: אבל ב-2016 התקציב כבר היה מאה שלושים ומשהו, הוא לא קטן אחרי שהסתיימו הבחירות.

<טליה לוינס: אני תיכף אשלים.

<טליה לוינס: ב-2015 היו בחירות והיו מודעות של ועדת הבחירות המרכזית.

<טליה לוינס: מעבר לזה, ב- 2016 המפרסם הגדול ביותר היה משרד התחבורה, כאשר הייתה רפורמה בתחבורה הציבורית וחלק מהמודעות ומהאינפורמציה הזאת, הייתה צריכה להגיע גם לקהל הזה.

<טליה לוינס: שוב, בראייה מקצועית מבחינתנו.

עודד פורר: אין אמצעים אחרים להגיע לצבור החרדי?

<טליה לוינס: הצבור החרדי, להבדיל מציבורים אחרים, פחות נחשף לטלוויזיה או לדיגיטל ולאמצעי מדיה שאנחנו מכירים אותם במגזר הכללי.

<טליה לוינס: לכן, במגזר החרדי אנחנו פונים לקהלים האלה, גם למגזר הערבי אנחנו פונים באופן ייחודי וגם למגזר החרדי, מבלי להניח שהם נחשפים לאמצעי מדיה אחרים, אנחנו פונים אליהם.

<טליה לוינס: מכיוון שיש אחוזי חשיפה ויש עלייה באחוזי החשיפה לפי TGI ולפי סקר שלשכת הפרסום הממשלתית קיימה לעיתון הזה, יש יחס ישיר בין העלייה של המודעות לעלייה באחוזי החשיפה ונושאים שצריך לטפל בהם, כן, בראייה המקצועית יש סיבה להגדיל שם את המודעות.

קארין אלהרר: האם זה ההסבר לעלייה שהייתה ב-2016, תחבורה ציבורית?

<טליה לוינס: תחבורה ציבורית ולא רק תחבורה ציבורית, יש פה עוד.

קארין אלהרר: כמו מה?

<טליה לוינס: אמרת קודם שיש קמפיינים שאולי הם לא מידע הכרחי.

<טליה לוינס: למשל, חוק השקית של הגנת הסביבה מאד נוגע לאוכלוסייה חרדית, כיוון שהן אוכלוסיות שקונות ברשתות שיווק, קונות הרבה מזון ואנחנו רוצים ליידע.

<טליה לוינס: בא לקוח ואומר: אני רוצה להגיע לכל אחד במדינה הזאת, שלא יהיה אחד כזה שלא יידע שיש חוק חדש והם צריכים להגיע עם שקיות רב פעמיות לסופר.

<טליה לוינס: יש הצדקה.

עודד פורר: יש לי שאלה, אתם מפרסמים בשפה הערבית גם ברדיו אל-מידאן?

<טליה לוינס: לא.

עודד פורר: למה?

עודד פורר: אתם לא רוצים להגיע לכל האוכלוסיות דוברות השפה הערבית?

<טליה לוינס: תחנות רדיו שהן לא פירטיות.

עודד פורר: אני אגיד לך למה נתתי את זה כדוגמה ואני רוצה להחזיר את הדיון, אל הנקודה שעליה אנחנו מדברים.

עודד פורר: אין חולק על כך שכל אזרח צריך לקבל את כל המידע.

עודד פורר: השאלה היא מהם הפרמטרים לאותם כלי מדיה שבהם הממשלה מפרסמת ולמי היא מוכנה להעניק את כספי משלם המסים?

עודד פורר: זו סוגיה שצריך לבדוק אותה.

עודד פורר: יכול להיות שאין היום הנחיות ברורות מהבחינה הזו ללשכת הפרסום הממשלתית, אבל יכול להיות שיש מקומות שבהם אומרים: חברים, כלי התקשורת האלה התומכים בפגיעה כזו או אחרת במדינת ישראל או בצה"ל ובחיילי צה"ל, אנחנו לא נפרסם שם גם אם זה אומר שמי שקורא אותם לא יקבל את הפרסומים ויצטרך לקחת אותם ממקור אחר.

<טליה לוינס: כיוון שלשכת הפרסום הממשלתית היא בעצם גוף מקצועי, כשלמעשה מתמודדת עם עולם הפרסום, בכלים ובתוכנות של פרסום.

<טליה לוינס: הכלים שלפיהם אנחנו מתכננים, הם עם תוכנות שמקובלות בעולם השיווק.

<טליה לוינס: גוף מקצועי.

<טליה לוינס: ההחלטה היא לא החלטה שלנו ולכן הופנתה ליועץ המשפטי לממשלה הפנייה, כדי לקבל חוות דעת שעדיין תלויה ועומדת ועוד לא קיבלנו תשובה.

<טליה לוינס: אם נונחה בצורה מסוימת, כמובן שנפעל בהתאם.

קארין אלהרר: תודה.

קארין אלהרר: משרד הבריאות, הגברת עינב, בבקשה.

<עינב שימרון: עינב שמרון, אני סמנכ"לית הסברה.

<עינב שימרון: לנו היו ב-2016 שש מודעות בעיתון וב-2017 שתי מודעות בעיתון.

<עינב שימרון: ככל שינחו אותנו לא לפרסם שם לא נפרסם שם.

<עינב שימרון: מה שקורה זה שכשאנחנו לא מפרסמים הרבה פעמים מידע על תרופה או שירות חדש שניתן, או תרופות חדשות, אז אנחנו מואשמים בזה שאנחנו מפלים.

<עינב שימרון: אין בעיה, ככל שנקבל הוראה והגבלה כזו או אחרת אנחנו נפעל.

<עינב שימרון: לנו חשוב להגיע לכולם.

<עינב שימרון: זה לא מספר גדול של מודעות.

<עינב שימרון: יש ירידה.

<עינב שימרון: ככל שיורו לנו להפסיק אז נפסיק.

קארין אלהרר: תודה.

קארין אלהרר: המשרד להגנת הסביבה.

<שרי צימרמן: אנחנו פרסמנו בעצם את קמפיין השקיות.

<שרי צימרמן: הפרסום שלנו ב"הפלס" היה בהיקף של כ-9,000 שקלים, מתוך ההיקפים הדי גדולים שלנו.

<שרי צימרמן: חשוב לציין קמפיין מאד חשוב שהיה על הדברה.

<שרי צימרמן: לנו, קודם כל, ככלל, מאד חשוב להגיע גם למגזר הערבי, אנחנו מקפידים בכל קמפיין להגיע במגוון האמצעים וגם למגזר החרדי.

<שרי צימרמן: יש כאן ים של כל העיתונות החרדית.

<שרי צימרמן: לגבי קוראי "הפלס" ואחרים, אנחנו עושים הרבה מאד פרסום רחוב, כדי להבטיח שגם אם אנחנו לא מפרסמים ב"הפלס", כולל הפשקווילים כי הם יורדים כל יום, לא אכפת לנו, אנחנו רוצים להגיע לכל אדם ואם צריך אז באמצעות אוטובוסים וכן הלאה, כדי לא להיות רק בתוך בעיתון.

קארין אלהרר: תודה.

קארין אלהרר: חבר הכנסת פורר, עוד שאלות?

עודד פורר: יש נושא נוסף שאני אבקש להעלות, הוא לא קשור ל"הפלס" אבל הוא כן קשור לאותו ענין, שזו הבקשה שלנו ממבקר המדינה.

קארין אלהרר: לפני כן.

קארין אלהרר: נמצא כאן עיתון "הפלס", בבקשה, אדוני.

קארין אלהרר: שם ותפקיד.

<עו"ד ישראל קליין: אני עורך הדין ישראל קליין, בשם העיתון.

<עו"ד ישראל קליין: נראה לי שבשלב ראשון אין פה בכלל שליטה בעובדות.

<עו"ד ישראל קליין: אנחנו, היה זמן קצר משגילינו שיש את הוועדה וביקשנו להגיע הנה ואני מבקש לומר מספר משפטים מאד קצרים.

קארין אלהרר: בסדר גמור, אני רק רוצה שוב להתנצל, ההזמנה לא נשלחה, טעות שלי.

<עו"ד ישראל קליין: או.

<עו"ד ישראל קליין: קיי.

<עו"ד ישראל קליין: קודם כל, נאמר פה בין השורות איך פשקווילים, כדי למנוע מעיתון "הפלס", בהיעדר - - -

קארין אלהרר: לא, זה לא מה שהיא אמרה, סליחה.

<עו"ד ישראל קליין: בהיעדר שקיפות קיימת ואנחנו לא הצלחנו לראות את הנהלים שחבר הכנסת פורר הצביע עליהם, לא הצלחנו להבין בכלל.

<עו"ד ישראל קליין: לאורך כל הדרך אנו טוענים שעיתון "הפלס" מופלה לרעה בצורה מאד מאוד משמעותית ושמעתם את הפירורים של הפרסום.

<עו"ד ישראל קליין: באשר למה שגבירתי הנכבדה הציפה אז זה לא מתרומם מעבר לאינפורמציה בסיסית קיומית, שום קמפיין, זה המעט שנעשה.

<עו"ד ישראל קליין: אם אנחנו לרגע מתעלמים מאיזשהו צעד, שהוא בעיניי צעד אנטי דמוקרטי, סתימת פיות שאולי מתאימה לפי דעתי לממשלות של טורקיה וממשלות של סגירת עיתון וכדומה - - -

עודד פורר: אף אחד לא קרא לסגירת העיתון.

קארין אלהרר: אני רק רוצה לחדד בנקודה זאת.

קארין אלהרר: אמרתי בפתיח על חופש הביטוי, זה לא מהות הדיון.

<עו"ד ישראל קליין: אני אתן דוגמה בשני משפטים.

<עו"ד ישראל קליין: לקחתי קטע מעיתון "הפלס" ששם כתוב "אנו נוקיע בתוקף כל ניסיון של פגיעה פיזית או אלימות ונעמוד עדיין על זכותנו להוות מחאה חוקית ולגיטימית".

<עו"ד ישראל קליין: לקחתי את עיתון "יתד נאמן" למשל, ששם כתוב "יש להוקיע את המשת"פים שצריך להפסיק אותם ואפילו בזרוע".

<עו"ד ישראל קליין: אם פורעי חוק עברו על החוק, אז אנחנו, עיתון "הפלס", מסכימים שהמשטרה תפעל נגדם בכל האמצעים.

<עו"ד ישראל קליין: אנחנו לא קוראים לעבור על החוק בשום צורה שהיא אבל גם אם מישהו טועה, מה שנקרא ומתבלבל בעובדות, הרי העיקר נעוץ בעובדה שלא מענישים את העיתון.

<עו"ד ישראל קליין: יש כ-20% מהצבור הליטאי שקורא את העיתון הזה.

<עו"ד ישראל קליין: הם משלמים מסים, הם גם משלמים על העיתון ואז, כמו שאמרו חברותיי הנכבדות, זו האינפורמציה שלהם.

<עו"ד ישראל קליין: הם לא קוראים, לא באינטרנט ולא בטלוויזיה, אז המשמעות של מה שמבקשים פה, היא בעצם, שאם יש סכנה בריאותית, לא להודיע להם, אם יש - - -

קארין אלהרר: לא.

<עו"ד ישראל קליין: זו המשמעות כי זה הפרסום.

קארין אלהרר: אני אמרתי בצורה ברורה.

<עו"ד ישראל קליין: גבירתי אמרה אבל אני אומר למי שהביא את הנושא, שאם היה בודק את הפרסומים היה רואה התראות בריאות, התראות שנועדו למעשה לתת לאנשים את הכלים הבסיסיים, בתור אזרחי מדינת ישראל, להגן עליהם.

<עו"ד ישראל קליין: אם המשמעות היא להעניש אותם ולא לאפשר להם את האינפורמציה הזאת, אז יכול להיות שהשלב הבא יהיה לסגור להם את החשמל ואת המים בבתים, אינני יודע איזה קבוצה תבוא הלאה, אבל מהבחינה הזו אנחנו סבורים שאם יש שקיפות בעניין הנהלים, אז יראו שדווקא עיתון "הפלס" הוא המקופח לרעה, יראו שעיתון "הפלס" הוא זה שמטיף נגד אלימות.

<עו"ד ישראל קליין: אפשר להתווכח על העניין של הביקורת על המחאה, על התפיסה של גבולות חופש הביטוי אבל בפירוש יש הוקעה של כל ענין האלימות והמשטרה מוזמנת, בחסות החוק, לשמור.

<עו"ד ישראל קליין: לכן, אם רוצים להגן על הקוראים ולא להעניש את העיתון, הרי האינפורמציה הזו היא אינפורמציה, מהבחינה הזו, חיונית ואי אפשר למנוע אותה.

<עו"ד ישראל קליין: מדובר פה בתקציבים שאפשר יהיה לבדוק אותם ולבקש השוואה בין העיתונים ולראות שהעיתון מקופח בצורה שלילית, אבל באינפורמציה, כמו ששמעתם, רק חיונית לדעת מהבחינה הזו להגן על צבור שזה מקור האינפורמציה שלו.

<עו"ד ישראל קליין: משפט אחרון, אם אתם מונעים ממנו את האינפורמציה הזו אתם מעמידים אותו בסכנת חיים כזו או אחרת.

קארין אלהרר: התאחדות לשכת הפרסום הממשלתית.

<טליה לוינס: גם מהצד הזה, כי אני מכירה את הצד הזה שפונה אלינו כל הזמן, מחלקות שיווק הרי עובדות מולנו, בטענה ההפוכה של קיפוח וגם זה לא נכון, כי - - -

<קריאה: איזו תמורה הם נותנים, איך הם פונים אליכם?

<טליה לוינס: אני אעשה הפרדה, כי יש את מחלקות השיווק שעובדות מול המחלקות שלנו ומצד שני, כולם מכירים את זה, יש איזושהי שיטה שקבוצת מנויים על עיתון "הפלס" פונים באופן ישיר לכל מיני בעלי תפקידים, גם אם הם לא רלבנטיים במקרה הזה כמו מזכירה של המנכ"ל ולהטריד אותה בטלפונים וכו'.

<טליה לוינס: קצת לא שייך לדיון הזה ספציפית, אבל אלו שיטות שאינן מקובלות.

<עו"ד ישראל קליין: אני מרגיש שהם מקופחים, מה אני אעשה?

<טליה לוינס: לדבר אתנו כמו עם כל גוף תקשורת זה מקובל אבל אותם נציגים שנשלחים לכאורה - - - זה פחות מקובל.

קארין אלהרר: כן, חבר הכנסת פורר.

עודד פורר: אני רק רוצה שוב להחזיר את הדיון לעניין.

עודד פורר: אין פה שום ענין לא לקפח את הצבור, לא זה ולא אחר.

עודד פורר: זו בכלל לא האג'נדה.

עודד פורר: אני חושב שהצבור, אני לא יודע מתי הוקם עיתון "הפלס" אבל לדעתי, הציבור הזה קיבל מידע גם ממקומות אחרים לפני שהוקם עיתון "הפלס" ואני מניח שגם אחריו הוא יקבל מידע ממקורות נוספים, הרי יש עוד הרבה מקורות מעבר לעיתונות, כדי לקבל את המידע.

עודד פורר: אי אפשר להיתלות רק בזה כשאני בודק את העניין.

עודד פורר: לכן הבקשה שלי פה היא גם לקבוע כללים ברורים, איפה מותר לי לפרסם ואיפה אסור לי לפרסם.

עודד פורר: לעתים יש מקומות שבהם אסור ולא נכון לפרסם.

עודד פורר: אני אתן דוגמה אחרת ואז אולי אפתח את מה שביקשתי קודם.

עודד פורר: פניתי גם ללשכת הפרסום הממשלתית בעניין הזה ולשרה האחראית עללשכת הפרסום הממשלתית וטרם קיבלתי את תגובתה.

עודד פורר: גם בפרסום ביוטיוב ובערוצי התקשורת האלה, לעתים אנחנו מגלים שהפרסומים מופיעים על תכנים שהם תכנים בלתי ראויים.

עודד פורר: למשל, יש סרטונים שמעלה ארגון טרור, למשל, הוא מעלה סרטון ליוטיוב, מקבל הרבה מאד צפיות ואוטומטית הוא הופך להיות פלטפורמת צפייה, שכל פעם שיש עליו פרסום הכסף מועבר למי שהעלה את הסרטון, חלק מהתקציב מועבר למי שהעלה את הסרטון.

עודד פורר: כך למדנו שישנן מצד אחד חברות מסחריות שבפועל, שלא בכוונה, עשו קמפיין פרסום בפלטפורמה הזו והיפנו את התקציבים האלה לאותם ארגונים.

עודד פורר: בהקשר הזה אני יכול ללמוד דווקא ממקומות אחרים.

עודד פורר: אני מסתכל למשל על בריטניה, שהיא דמוקרטיה לא פחות מאתנו, ממשלת בריטניה עצרה את הפרסום ביוטיוב בגלל המודעות האלו שמופיעות על סרטונים אחרים.

עודד פורר: תארי לך שממשלת ישראל עושה קמפיין פרסום, יש סרטון שהחמאס מעלה ליוטיוב והפרסומת הזו מופיעה על הסרטון של החמאס כי לפעמים גם הרבה מאד מאזרחי ישראל רואים את הסרטונים האלה, לא של החמאס אבל סרטוני הזוועה שדאעש ואחרים העלו.

עודד פורר: גם פה, צריך למצוא את הדרכים להציב את החומות האלה, גם כשעובדים מול יוטיוב ולהגיד לו: שמע, אין לי שום בעיה אבל יש מקומות שבהם אני לא רוצה להופיע.

עודד פורר: יש פלטפורמות שסביבת המידע הכללית שלהם היא פלטפורמה שאני לא רוצה להיות בה.

עודד פורר: אני אשמח לשמוע התייחסות שללשכת הפרסום הממשלתית בהקשר הזה על איך הם מתמודדים עם העניין הזה.

<עו"ד ישראל קליין: אם אפשר שני משפטים מאד חשובים.

<עו"ד ישראל קליין: אפשר להניח שכל דבר משרת איזושהי אג'נדה אבל אי אפשר להניח סתם בעלמא שהקוראים, יש להם מקומות אחרים.

<עו"ד ישראל קליין: אני אומר ברחל בתך הקטנה: אין להם.

<עו"ד ישראל קליין: משם הם יונקים.

<עו"ד ישראל קליין: צריך להכיר את העובדות.

<עו"ד ישראל קליין: זה מה שהם יודעים ואין משהו אחר.

<עו"ד ישראל קליין: דבר שני, צריך לבדוק את העיתון ולראות.

קארין אלהרר: לשכת הפרסום הממשלתית, אתם העברתם ליועץ המשפטי?

<טליה לוינס: כן.

קארין אלהרר: מתי?

<טליה לוינס: ב-14 למרץ.

<עו"ד ישראל קליין: שוב, צריך להתחיל עם העובדות.

<עו"ד ישראל קליין: אם ההנחה הייתה שהעיתון מטיף לפעילות בלתי חוקית, אז רשויות החוק היו מתמודדות נגדו אבל אין טענה כזו.

<עו"ד ישראל קליין: זה לבוא בעלמא ולטעון שפה מטיפים, כשאני רואה במפורש שדווקא פה יש כיבוד.

<עו"ד ישראל קליין: ההנחות פה הן דיבורים.

<עו"ד ישראל קליין: אני מכבד את הדיבורים אבל הם מנותקים מהמציאות.

קארין אלהרר: אני רוצה לעשות סדר בעניינים, בסדר?

קארין אלהרר: אני שומעת כאן, לראשונה מבחינתי, שהועברה בקשה לחוות דעת של היועץ המשפטי לממשלה.

קארין אלהרר: לכן כבר בעת הזאת, אני אומרת, לא תהיה פנייה למבקר המדינה, משום שהיועץ המשפטי לממשלה, צריך לחכות עד שייתן חוות דעתו.

קארין אלהרר: אם יש צורך בבדיקה של רשויות אכיפת החוק, היא תתבצע, אם לא, עוד יותר טוב.

קארין אלהרר: זאת אומרת, הלוואי ואין שום דבר, הכול תקין והכל בסדר.

קארין אלהרר: אני כן אומרת לעניין נהלים שקופים וברורים, הדבר יעשה טוב גם לעיתון "הפלס" שאני שומעת שהוא מרגיש עצמו מקופח בענייני פרסום וגם לטענות שעולות על ידי חבר הכנסת פורר.

קארין אלהרר: בכלל, ציבורית, ראוי ונכון שנדע מהם הכללים, מתי מותר מתי אסור ועד כמה.

קארין אלהרר: זו גם שאלה.

קארין אלהרר: בעניין הזה, אין לנו דרך, כאן, בדיון הזה, חברי חבר הכנסת פורר, לקבל איזושהי החלטה אופרטיבית, בטח לא עד שהיועץ המשפטי יסיים את עבודתו.

עודד פורר: אני מקבל את זה.

עודד פורר: אין ספק, זו אחת הבקשות שלי.

קארין אלהרר: כן, גבירתי.

<שרי צימרמן: רק משפט אחד לסדר היום.

<שרי צימרמן: אנחנו כמשרדי ממשלה, אנחנו לא מספרים אבל לנו יש משרד פרסום ולכן, לכל קמפיין ובכל פרסום, לגופו של דבר, כשאנחנו מגדירים את המטרות, את קהל היעד ואת התכנים, אנחנו מקבלים את הצעתלשכת הפרסום הממשלתית.

<שרי צימרמן: אנחנו לא מומחים גדולים ואנחנו מפרסמים על פי ההצעה שמקבלים.

<שרי צימרמן: והנה, אתם יושבים כאן בקמפיין השקיות, במקום יפה באמצע ביחס לשאר המגזרים, זה לפילשכת הפרסום הממשלתית ואנחנו רואים בה את הערוץ המקצועי.

קארין אלהרר: תודה.

קארין אלהרר: כן, בבקשה, אדוני.

<אברהם טריגר: אני אברהם טריגר, אני מן הידידים של הקוראים של עיתון "הפלס" ומייצג את קוראי עיתון "הפלס".

<אברהם טריגר: מה שהזכיר חבר הכנסת עודד פורר, שיש לנו אמצעי אחר, פשוט מנותק ממה שקורה במגזר החרדי.

<אברהם טריגר: אין לנו אינטרנט, אין לנו עיתונים אחרים, בציבור החרדי כל אחד קורא את העיתון שמייצג את העמדות שלו.

קארין אלהרר: לא, הוא לא אמר אחרת.

<אברהם טריגר: הוא אמר שאדם ימצא, כמו שהיה לפני שהוקם "הפלס" אבל היה עיתון אחר, אז הוא לא יודע מה שקורה.

קארין אלהרר: הוא לא אמר את זה.

<אברהם טריגר: עיתון ה"פלס" קם על רקע פילוג מעיתון "יתד נאמן", כשהפסיקו לקרוא אנשים את עיתון "יתד נאמן", גם בא להגיד לי איפה לקרוא ולנסות לכפות עליי את עמדתו של מישהו אחר, מה אני אעשה?

<אברהם טריגר: זה דבר ראשון.

<אברהם טריגר: הציגו כאן שהעיתון קורא להפגנות ויוצאים לסגור כבישים, רק שבוע שעבר שמענו שהעובדים של כי"ל בחיפה חסמו כבישים, כביש 1 נסגר לתנועה, הפגנות, כל אזרח במדינה שמרגיש - - -

דוד צוקר: רק נעצור אותו לשנייה, אחיינית שלי, ילדה בת שמונה מבית שמש, הייתה תקועה בהפגנה הזו עם שבר חמור ברגל, הייתה צריכה לעבור ניתוח חירום, סבלה שלש שעות.

<אברהם טריגר: ביום חמישי כביש 1 נסגר לתנועה למשך חצי שעה, הייתה הפגנה בחיפה ולפני כן ביום רביעי הייתה הפגנה של עובדי רשות השידור.

<אברהם טריגר: כל אזרחי המדינה בזמן עמונה עשו הפגנות ולא שמענו שהוא קרא להפסיק לממן את "בשבע", שגם הוא שקרא להפגין נגד פינוי עמונה, אז הפגנות הן דבר לגיטימי.

<אברהם טריגר: בנוגע למה שנאמר כאן על קמפיינים שללשכת הפרסום הממשלתית, תראו, לגבי מה שקשור לצבור החרדי בכלל, בקדנציה הקודמת חבר הכנסת יעקב אשר הגיש הצעת חוק, אני לא יודע למה הוא הפסיק לקדם את זה, הוא טען על פי נתונים שהצבור החרדי בכלל, מופלה לרעה מבחינת פרסומות לשכת הפרסום הממשלתית.

<אברהם טריגר: הצבור החרדי הוא 10% מהמגזר בארץ, הוא מקבל 2% פרסום ביחס לתקציב לשכת הפרסום הממשלתית.

<אברהם טריגר: משרדי ממשלה שונים, פה הוזמנו רק שלושה נציגים של משרדי הממשלה, הגנת הסביבה ועוד שניים אבל יש עשרים או שלושים משרדי ממשלה וגופים ורובם לא מפרסמים.

<אברהם טריגר: משרד הפנים היה לו קמפיין עכשיו, עם הרבה מודעות בכל העיתונים החרדים לבני ישיבה, שהם אנחנו בעיקר, שמקבלים הנחה בארנונה, על מה הסכום ומהו היחס.

<אברהם טריגר: משרד הפנים פרסם בעיתונים שהחשיפה שלהם היא מינורית ודילג, כמעט בכוונה תחילה, על עיתון שהחשיפה שלו ויש נתונים ברורים, לפי סקר TGI שמתפרסם פעם בחצי שנה - - -

קארין אלהרר: אתה טוען ששר הפנים לא דואג לחרדים?

<אברהם טריגר: אני אומר שבעבר משרד הפנים פרסם בעיתון הפלס, פרסמו את כל הקמפיינים אבל מלפני חצי שנה, כשדרעי נכנס למשרד הפנים ודרעי הוא אויב של המפלגה שלנו, השתנו הנהלים.

<אברהם טריגר: השאלה שלי היא האם משרדי ממשלה קובעים את ההתנהלות או שלשכת הפרסום הממשלתית קובעת ואם כך, מהו פשר השינוי של משרד הפנים?

<אברהם טריגר: למה פעם הוא פרסם ולמה עכשיו הוא לא מפרסם?

<אברהם טריגר: איך יכול להיות שהדבר שהכי מיועד לנו, ההנחה בארנונה, שאנחנו, בני ישיבה כולנו, כמעט 80%-90% מהציבור שלנו אם לא 100%, מגישים בקשות להנחות בארנונה, לא מקבלים את המידע על איך מגיעה לנו הנחה בארנונה?

קארין אלהרר: תודה.

קארין אלהרר: בבקשה.

עודד פורר: אני אבקש לסיכום - - -

<אברהם טריגר: אני רק מדגיש שחשוב שיהיו נהלים ברורים בנושא לשכת הפרסום הממשלתית.

עודד פורר: גבירתי, אני אבקש לקראת סיכום לומר כמה דברים.

עודד פורר: אחד, אני מבקש התייחסות ואני רוצה קצת הרחבה בעניין שללשכת הפרסום הממשלתית, לְמה שסיפרה פה הגברת לגבי העובדה שמתקשרים באופן ישיר למזכירת המנכ"ל וכו', גם לגבי מספר הפעמים וגם לגבי מספר השעות.

עודד פורר: אני רוצה לדעת אם יש פה איזשהו מערך שתובע את הפרסומות האלו בצורה שהיא קצת בעייתית, שכוללת הטרדות.

עודד פורר: זה ענין אחד שנחשפנו אליו פה.

עודד פורר: הדבר השני שאני מבקש ואני מקבל את עמדתך לגבי המתנה לקבלת העמדה של היועץ המשפטי לממשלה, אז ברגע שהיא תועבר ללשכת הפרסום הממשלתית, ברגע שתועבר התשובה אליכם, אני אבקש שהיא תועבר לוועדה כדי שנראה איך אנחנו מתקדמים בעניין.

עודד פורר: אני כן אבקש פה באופן פורמלי, שוב, מלשכת הפרסום הממשלתית, את התייחסותם למה שתיארתי קודם, למה שקרה עם ממשלת בריטניה, שהפסיקה לפרסם בפלטפורמות דומות, לא דומות ל"הפלס" אבל היא הפסיקה לפרסם בערוצי היוטיוב.

עודד פורר: איך אתם מתמודדים עם זה, גם עם פרסום ביוטיוב?

עודד פורר: אני נחשפתי, גבירתי, לפרסומות של ממשלת ישראל שמופיעות על תכנים ניאו-נאצים ועל תכני טרור.

עודד פורר: כשאנחנו רואים פרסומות של משרדי הממשלה אז ברור לחלוטין שבסוף איזושהי נגזרת מהתקציב שהופנה ליוטיוב, הועברה לאותם ארגונים.

עודד פורר: זאת התמודדות שלשכת הפרסום הממשלתית חייבת למצוא את הדרך להתמודד אתה.

קארין אלהרר: בבקשה, גבירתי.

<טליה לוינס: לפי הסדר.

<טליה לוינס: בנושא ההטרדות שהעליתם קודם, זה היה כבר לפני שנה וחצי עוד כשגדי מרגלית היה מנכ"ל לשכת הפרסום הממשלתית והיה, אתם יודעים ואתם מכירים את זה טוב מאד, גל של הטרדות, של טלפונים לגדי ולעובדי לשכת הפרסום הממשלתית - - -

<עו"ד ישראל קליין: גל פניות.

<טליה לוינס: אפילו הוגשה - - -

<אברהם טריגר: אני מוכן להתייחס לזה עוד מעט, אני מכיר את זה היטב.

<טליה לוינס: לכאורה מניעים ואחר כך אפילו הייתה, הצלחתי להוציא איזושהי התנצלות - - -

<קריאה: לא, התנצלות לא הייתה.

<קריאה: התחילו פרסומים אז הכול נגמר.

<טליה לוינס: המכרז נתקע כאשר הוגשה תלונה על ידי המזכירה של המנכ"ל ועל ידי המנכ"ל, זה לא התקדם לשום מקום, אבל הייתה שיטה שהיא לא מקובלת, אני נזהרת כאן ועדינה, היא לא מקובלת לבוא ולפנות אלינו.

<טליה לוינס: אני מקווה שזה נגמר, כי הטרדות זה לא לעניין.

<טליה לוינס: היו פניות בשיטת פעולה קצת כוחנית מאד כלפי כל שוק המדיה - - -

קארין אלהרר: שכוללת?

<טליה לוינס: "תנובה" הייתה בעניין שהיא קיבלה הטרדות וגופים פרטיים גם.

<קריאה: בהקשר אחר, זה משהו אחר לגמרי.

<טליה לוינס: באותו הקשר של דרישה לפרסום.

<עו"ד ישראל קליין: תסכימי שלגבי הכול מדובר על אינפורמציה בסיסית שאתם מפרסמים.

<עו"ד ישראל קליין: שההטרדות שמעלים אותן, חבר הכנסת פורר, כשמתחננים שיגדירו, זה לגבי אינפורמציה קיומית בסיסית ולא מעבר לזה.

<עו"ד ישראל קליין: לא קמפיינים אלא להעביר לציבור את המינימום - - -

<טליה לוינס: כשלקוח מתקשר ואומר: אני מנוי, למה אתם לא מפרסמים - - -

<עו"ד ישראל קליין: מפרסמים מה?

<טליה לוינס: הוא לא אומר מה.

<עו"ד ישראל קליין: את העובדה שיש סכנה בריאותית?

<עו"ד ישראל קליין: <קריאה:> באיזו שעה מתקשרים בדרך כלל?

<טליה לוינס: זה יכול להיות גם בלילה וגם ביום, אבל עוד פעם, לכאורה לא מחלקת השיווק ולא אנשים שעובדים מולנו - - -

<עו"ד ישראל קליין: גבירתי תפסה את השור בקרניו.

<עו"ד ישראל קליין: שמה את לב העניין.

<עו"ד ישראל קליין: האם מדובר בדברים קיומיים בסיסיים או לא והתשובה היא כן.

<עו"ד ישראל קליין: זה הכול.

<עו"ד ישראל קליין: בזה זה מתחיל ובזה זה נגמר.

קארין אלהרר: אדוני, בכל זאת, היא ברשות דיבור וניתן לה לסיים.

<טליה לוינס: כמו שציינתי קודם, כשאנחנו מקבלים תמהיל מדיה והמסר נכון להעבירו גם למגזר החרדי, כי לא כל מסר נכון להעברה, לא כל קמפיין נכון למגזר הזה, אם עושים קמפיין - - - אז לא נעלה אותו במגזר הזה, אם יוצאים עם קמפיין בנושא משרד הביטחון או חיילים, אז לא נעלה אותו במגזר הזה.

<טליה לוינס: לא כל קמפיין נכון, הרי אם יש הפנייה לאינטרנט אז לא נעלה כי הם גם כך לא יקראו את המודעות האלו.

<טליה לוינס: יש עוד המון סיבות למה זה לא יקרה שם אבל אנחנו כן דואגים שקמפיין שכן מתאים להעלות שם ואין אמצעי מדיה חלופי, הרי לפעמים יש כן אמצעים - - -

<קריאה: וזה רק אחרי הפניות שפנינו.

<טליה לוינס: עזוב, אני שמה את זה בצד כי זה לא רלבנטי, סליחה.

<אברהם טריגר: רק להדגיש.

<עו"ד ישראל קליין: אני גם חושב שזה לא רלבנטי.

<טליה לוינס: כל פנייה וכל פנייה ללקוח נעשית לפי תמהיל המדיה על פי כל ההגדרות.

<טליה לוינס: לוקחים המון שיקולים פנימה, אם מדובר במסר והוא מתאים למדיה, אם מדובר בתקציב, המון שיקולים נכנסים פנימה.

<טליה לוינס: לכן צריך לבדוק כל מקרה לגופו.

<טליה לוינס: אנחנו כן דואגים שמסרים שחשובים לקהל הזה יגיעו לקהל הזה.

<טליה לוינס: זה התפקיד שלנו, כך אנחנו רואים את זה.

<טליה לוינס: לעניין הוועדה, כמובן שנעביר לוועדה ברגע שתהיה תשובה של היועץ המשפטי.

<טליה לוינס: לעניין גוגל, הוא יצא, זה בבדיקות.

<טליה לוינס: אני כמובן לא מוסמכת לטפל בזה.

קארין אלהרר: ברור.

<אברהם טריגר: רק מילה אחת אם אפשר.

<אברהם טריגר: חבר הכנסת פורר שכח דבר אחד, שהיושב ראש שלו, איווט ליברמן, היה מהראשונים שאמר להתקשר ואני לא זוכר את הנושא, להטריד את ראש הממשלה בנימין נתניהו בנושא מסוים שלא הסתדר לו, על עולי רוסיה והוא אמר לכולם להתקשר, לבקש את ראש הממשלה, לצעוק עליו, למחות מולו, אז למדנו את זה ממנו, זה הכול.

<אברהם טריגר: רק הבאתי מי ה'רבה' שלנו, זה הכול.

<אברהם טריגר: יש לנו 'רבה' מצוין.

קארין אלהרר: תראו, המטרה של הדיון מבחינתי, אני לא יודעת מה עם היתר, מבחינתי הוא לא דיון פוליטי.

<אברהם טריגר: לא, בכלל לא, רק יידעתי אתכם מי לימד אותי את זה.

קארין אלהרר: כל אחד והרבנים שלו.

קארין אלהרר: אני רוצה לסכם, כי הדברים נאמרו.

קארין אלהרר: קודם כל, אמירה בסיסית וחשובה שאני חוזרת עליה מתחילת הדיון, חופש הביטוי הוא עקרון יסוד במדינת ישראל ובשיטת המשפט הישראלי וכמובן שכל עקרון יסוד, חשוב ומקודש ככל שיהיה, נתון לאיזונים ובלמים - - - לגבי שיטת התקצוב שללשכת הפרסום הממשלתית ונהלים, אני הייתי מבקשת מלשכת הפרסום הממשלתית, קודם כל, האם יש כוונה למסד נהלים ברורים ושקופים לצבור, כדי שגם "הפלס" ועיתונים אחרים דרך אגב, לא ירגישו קיפוח שווא.

קארין אלהרר: יכול להיות שהם מקופחים באמת ויכול להיות שלא.

קארין אלהרר: גבירתי אומרת שלא, אני בוודאי רוצה להאמין ובוודאי נציגי עיתון "הפלס" רוצים להאמין, בואו נשקף את מצב הדברים ואני בטוחה שזה יפחית את הקונפליקט באם קיים.

קארין אלהרר: אני רוצה מן לשכת הפרסום הממשלתית את נתוני הפרסום בעיתון "הפלס", מ-13'-16', כמה פר כל גוף ותוך שבועיים את נתוני הפרסום בעיתונים חרדיים בכלל מתוך כלל הפרסומים.

קארין אלהרר: "הפלס", אני מבינה, מייצג זרם אחד, פלג אחד אבל יש עוד.

קארין אלהרר: תראו, לי חשוב, לי באופן אישי, חשוב מאד שכל אזרח במדינת ישראל, בכלל לא משנה לי מיהו ומהן העמדות שלו, לא הפוליטיות ולא הדתיות, יקבל את המידע הבסיסי.

קארין אלהרר: על זה אין חולק בכלל.

קארין אלהרר: אני אפילו לא הייתי מעלה בדעתי לא לתת נתונים ומידע שדרוש להתנהלות יומיומית.

קארין אלהרר: זה אחד.

קארין אלהרר: מאידך, אם לדברים שהם פחות רלבנטיים או לא הכרחיים ואין מקום לפרסם אותם, יש לחצים שמופעלים שלא מן העניין, אני לא חושבת שהם צריכים להשתלט על הנושא.

<אברהם טריגר: בזבוז כספי צבור, אם זה לא רלבנטי - - -

קארין אלהרר: אדוני, אני יודעת לדבר עברית ברור.

<קריאה: בהתחלה מוזכר דווקא עיתון "הפלס" - - -

קארין אלהרר: לא עיתון "הפלס" בפרט אלא כל עיתון.

קארין אלהרר: אני מבקשת, כפי שאמרתי, את החלטת היועץ המשפטי לממשלה לכשהיא תתקבל.

קארין אלהרר: זו תהיה סגירה טובה לדיון הזה.

קארין אלהרר: כמובן שאני לא אבקש בעת הזאת ממבקר המדינה להתערב, זה נראה לי לא נכון.

קארין אלהרר: אני רוצה להודות לך, חבר הכנסת פורר, על הדיון, שוב להתנצל בפני נציגי עיתון "הפלס" שלא הוזמנו מלכתחילה ולהודות לנציגי הגופים שהגיעו לדיון.

קארין אלהרר: תודה, הישיבה נעולה.